b'\n_START_ARTICLE_\nJarkko Kinnunen (muusikko)\n_START_SECTION_\nHistoriaa muusikkona\n_START_PARAGRAPH_\nVuonna 1992 Kinnunen perusti Jaska & Torpedo kokoopanon, jossa lauloi my\xc3\xb6s aikanaan Paula Vesala. Vesala tuli tunnetuksi my\xc3\xb6hemmin PMMP -yhtyeess\xc3\xa4. Duo Kookos on Torpedo-miehist\xc3\xb6st\xc3\xa4 kuopiolaisen Jani Karhusen ja Jaska Kinnusen vuonna 2002 perustama duo._NEWLINE_Murskahumppa-legenda otti Kinnusen mukaansa alkuvuonna 2008. Yhtyeen kaikki soittajat olivat ammoin kuolleita humpan helmi\xc3\xa4, jotka levy-yhti\xc3\xb6n kylm\xc3\xa4silm\xc3\xa4inen edustaja kaivoi haudoista formaattib\xc3\xa4ndi\xc3\xa4 varten. T\xc3\xa4t\xc3\xa4 tarinaa tukevat soittajien hienos\xc3\xa4\xc3\xa4detyt taiteilijanimet. Murskahumppamiesten tarkkaan harkittu ja tyylitelty ulkoasu, kalmoiksi maskeeratut miehet puvuissa ja solmioissa, on sekin olennainen osa kokonaisuutta._NEWLINE_Sanoitukset olivat humppaper\xc3\xa4ist\xc3\xa4 melodista reissumiesromantiikka. Muutoin punkista napatut ilke\xc3\xa4t k\xc3\xa4\xc3\xa4nteet, kantaaottavuus ja heng\xc3\xa4stytt\xc3\xa4v\xc3\xa4 tempo olivat k\xc3\xa4sitt\xc3\xa4m\xc3\xa4tt\xc3\xb6m\xc3\xa4n melodramaattinen yhdistelm\xc3\xa4._NEWLINE_Keikkailun ohessa debyytti-EP 7. maksa ilmestyi jo kes\xc3\xa4kuuksi 2008._NEWLINE_Debyyttialbumi Murskapunkkia ilmestyi toukokuussa 2009.  Jouluna 2009 albumin video Murskapunkkia tuli Voice -kanavan Garage Countdown koko syksyn jatkuneen yleis\xc3\xb6\xc3\xa4\xc3\xa4nestyksen voittajaksi. Jouluksi 2009 oli my\xc3\xb6s ilmestynyt sinkku Joulu on taas on taas. _NEWLINE_Murskahumpan riveist\xc3\xa4 Jaska k\xc3\xa4vi voittamassa hopeaa kev\xc3\xa4\xc3\xa4ll\xc3\xa4 2010 Kuorosodassa Marco Hietalan johtamassa Kuopion joukkueessa._NEWLINE_Toinen Murskahumppa-albumi No Problemo valmistui maaliskuuksi 2011._NEWLINE_Vuonna 2011 ilmestyneelle Jaska & Torpedon debyyttialbumille Uudet Tuulet sinkkubiisien sanoittajista l\xc3\xb6ytyv\xc3\xa4t Juha Mieskonen ja Esa Eloranta. Tarttuva Poikamies-kappale sai televisiosoittoa vuonna 2007 Urheilukanavalla py\xc3\xb6rineess\xc3\xa4 Aleksi Litovaara Snowboarding-sarjassa._NEWLINE_Biisin levyttikin Murskahumppa jo vuonna 2008 ja teki siit\xc3\xa4 uuden version viel\xc3\xa4 vuonna 2009 nimell\xc3\xa4 Poikamies 2009._NEWLINE_Loppuvuonna 2012 Murskahumppa-persoona Jaska Koo levytti sinkun Haista perse videoineen._NEWLINE_Kev\xc3\xa4\xc3\xa4n 2016 Jarkko Kinnunen soolosinkun Ei el\xc3\xa4m\xc3\xa4 p\xc3\xa4\xc3\xa4ty sanoitti j\xc3\xa4lleen Esa Eloranta.'